Karim Zaza er endelig klar til at træne for fuld kraft i AaB.

Den 32-årige målmand skrev i starten af juli måned under med nordjyderne, men er først nu kommet sig så meget over en skulderoperation, at han træner på lige fod med de andre AaB-spillere. - Nu har jeg styrke- og konditionstrænet seks uger alene, så det bliver dejligt at komme til at træne sammen med hele holdet og på blive mere en del af det sociale, siger dansk-marokkaneren til AaB's hjemmeside. Han er dog ikke i truppen, når AaB på søndag tager i mod OB i SAS Ligaen